Kallase õpetus professionaalse armee headusest põrkus aga kurtidele kõrvadele. Mis on kummaline muu hulgas ka sellepärast, et sõjaväeteenistus ning järgnevad kordusõppused on pankadele võla tagasimaksmise seisukohalt väga ebaproduktiivne aeg. Ent võlgu võtta oli veel hiljuti hea.    Ära usu mesijuttu. 30. märtsil ajalehes San Francisco Chronicle avaldatud arvamusloos väidab USA konservatiivne veteranpoliitik Patrick (Pat) J. Buchanan, et Ameerika Ühendriigid vaevlevad n-ö surnud poliitika küüsis. "Suurriigid lähevad teiste suuriikide vastu sõtta vaid siis, kui mängus on elulised huvid." Baltimaade kaitsmine Venemaa eest ei ole USA eluline huvi.